Euroopa Kohtu (üheksas koda) 7. aprilli 2016. aasta määrus – Tita jt
(kohtuasi C‑495/14)(1)
Eelotsusetaotlus – Euroopa Kohtu kodukorra artikkel 99 – Direktiiv 89/665/EMÜ – Riigihanked – Siseriiklik õigus – Riigihangetega seotud asjades halduskohtusse pöördumisel ette nähtud lõivud – Õigus tõhusale õiguskaitsevahendile – Hoiatavad lõivud – Haldusaktide kohtulik kontroll – Tõhususe ja võrdväärsuse põhimõtted
1.                     Eelotsuse küsimused – Vastus, mille võib selgelt tuletada kohtupraktikast – Kodukorra artikli 99 kohaldamine (ELTL artikkel 267; Euroopa Kohtu kodukord, artikkel 99) (vt punktid 27 ja 28)
2.                     Õigusaktide ühtlustamine – Asjade ja ehitustööde riigihangete vaidlustusmenetlused – Direktiiv 89/665 – Liikmesriikide kohustus kehtestada vaidlustuste esitamise ja läbivaatamise kord – Kohtulõivu kindlaksmääramine – Liikmesriikide kaalutlusõigus – Piirid – Võrdväärsuse ja tõhususe põhimõtete ning direktiivi 89/655 kasuliku mõju järgimine (Euroopa Liidu põhiõiguste harta, artikkel 47; nõukogu direktiiv 89/665, muudetud direktiiviga 2007/66, artikkel 1) (vt punktid 33–38)
3.                     Õigusaktide ühtlustamine – Asjade ja ehitustööde riigihangete vaidlustusmenetlused – Direktiiv 89/665 – Liikmesriikide kohustus kehtestada vaidlustuste esitamise ja läbivaatamise kord – Kohtulõivu kindlaksmääramine – Siseriiklikud õigusnormid, mis nõuavad riigihangetega seotud halduskohtumenetluses kaebuse esitamisel suuremate riigilõivude maksmist kui muudes asjades – Lubatavus (Euroopa Liidu põhiõiguste harta, artikkel 47; nõukogu direktiiv 89/665, muudetud direktiiviga 2007/66, artikkel 1) (vt punktid 40–50 ja resolutsioon)
Resolutsioon
Nõukogu 21. detsembri 1989. aasta direktiivi 89/665/EMÜ riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta (muudetud Euroopa Parlamendi ja nõukogu 11. detsembri 2007. aasta direktiiviga 2007/66/EÜ) artiklit 1 ning võrdväärsuse ja tõhususe põhimõtteid tuleb tõlgendada nii, et nendega ei ole vastuolus siseriiklikud õigusnormid, mille kohaselt nõutakse riigihangetega seotud asjades halduskohtusse kaebuse esitamisel niisuguste kohtulõivude nagu põhikohtuasjas kõne all oleva üldise riigilõivu maksmist.
1 – ELT C 26, 26.1.2015.